**Dohoda o zrušení vecného bremena - predkupného práva**

# uzavretá podľa zákona č. 40/1964 Zb. Občianskeho zákonníka

**v znení neskorších predpisov *(ďalej len „OZ“)* medzi týmito účastníkmi**

Povinný z vecného bremena

 meno a priezvisko: **Gabriel Szabó**

rodený: Szabó

narodený:

rodné číslo:

trvalý pobyt: 930 02 Orechová Potôň č. 173

občan: SR

(ďalej len „povinný z vecného bremena“)

Oprávnený z vecného bremena

 obchodné meno: **Obec Veľké Blahovo**

sídlo: 930 01 Veľké Blahovo

IČO: 00305804

Bankové spojenie: VÚB a.s. pob. Dunajská Streda

Číslo účtu: SK40 0200 0000 0009 2232 7122

BIC: SUBASKBX

zastúpené Júlia Gányovicsová, starostkou Obce Veľké Blahovo

(ďalej len „oprávnený z vecného bremena “)

sa dohodli na tejto dohode za nasledovných podmienok:

# Čl. I.

Predmetom tejto dohody je zrušenie predkupného práva viaznuceho na nehnuteľnosti zapísanej na Okresnom úrade v Dunajskej Strede na LV č. 2097, k.ú. Veľké Blahovo, okres Dunajská Streda, obec Veľké Blahovo, parcely registra „C“, č.parc. 1066/13 – zastavaná plocha a nádvoria o výmere 583 m2.

 *(ďalej len „predmetná nehnuteľnosť“)*

# Čl. II.

Na predmetnú nehnuteľnosť bolo zriadené predkupné právo pre Obec Veľké Blahovo na základe kúpnej zmluvy a zmluvy o dojednaní predkupného práva uzatvorenej medzi oprávneným z vecného bremena a povinným z vecného bremena dňa 01.06.2017, ktorej vklad bol povolený pod V 5188/17-č.z.204/17 (ďalej len „kúpna zmluva“).

1. V predmetnej kúpnej zmluve sa v zmysle ustanovenia čl. VI zriadilo predkupné právo ako vecné právo – „Zmluvné strany sa dohodli, že pokiaľ by kupujúci chcel nehnuteľnosť uvedenú v čl. I tejto zmluvy (parc.č. 1066/13 – zastavaná plocha a nádvoria o výmere 583 m2 ved. Okresným úradom Dunajská Streda, katastrálny odbor v v kat. území Veľké Blahovo na LV č. 2097) akýmkoľvek spôsobom previesť na tretiu osobu, tak kupujúci je povinní za rovnakých podmienok uvedených v tejto zmluve ponúknuť ju na predaj najprv predávajúcej za predpokladu, že na predmete tejto zmluvy nebola zahájená výstavba stavby podľa právoplatného stavebného povolenia schváleného príslušným stavebným úradom. Toto predkupné právo účastníci dohodli podľa § 603 Občianskeho zákonníka v platnom znení ako vecné právo.“.
2. Predmetná ťarcha je zapísaná na LV 2097 k.ú. Veľké Blahovo v časti C okres Dunajská Streda, obec Veľké Blahovo, parcela registra „C“, č.parc. 1066/13 – zastavaná plocha a nádvoria o výmere 583 m2, v nasledovnom znení: „Vecné bremeno - predkupné právo na C KN parc.č. 1066/13 v prospech Obce Veľké Blahovo, IČO: 00305804, V 5188/17-č.z.204/17.“
3. Účastníci sa dohodli na zrušení predkupného práva špecifikovaného v ods.2 čl. II. tejto dohody.

# Čl. III.

 Uznesením Obecného zastupiteľstva vo Veľkom Blahove č. 8/2019/72 prijatého na rokovaní dňa 19.06.2019 bolo schválené zrušenie predkupného práva zriadeného kúpnou zmluvou a zmluvou o dojednaní predkupného práva zo dňa 01.06.2017 v prospech Obce Veľké Blahovo ako oprávneného z predkupného práva.

# Čl. IV.

Účastníci sa dohodli na bezodplatnom zrušení predkupného práva.

# Čl. V.

1. Účastníci sa dohodli, že návrh na vklad zrušenia predkupného práva v zmysle čl. II ods. 2 tejto dohody, podá na Okresný úrad vo Veľkom Blahove Obec Veľké Blahovo.
2. Všetky náklady spojené s podaním návrhu na vklad zrušenia predkupného práva znáša povinný z vecného bremena.

# Čl. VI.

1. Pokiaľ nie je v tejto dohode dohodnuté inak, platia pre účastníkov ustanovenia Občianskeho zákonníka.
2. Dohoda nadobúda platnosť dňom podpisu oboma účastníkmi a účinnosť dňom nasledujúcim po dni jej zverejnenia na webovom sídle Obce Veľké Blahovo, pričom rozhodujúcim je deň prvého zverejnenia dohody. Vecno-právne účinky tejto dohody nastávajú dňom nadobudnutia právoplatnosti rozhodnutia Okresného úradu Dunajská Streda o povolení vkladu zrušenia predkupného práva do katastra nehnuteľností.
3. Dohoda je vyhotovená v štyroch rovnopisoch s platnosťou originálu, z toho dva budú zaslané na Okresný úrad v Dunajskej Strede, za účelom zrušenia predkupného práva v katastri nehnuteľností a po jednom vyhotovení dostane každý účastník.
4. Táto dohoda je povinne zverejňovaná podľa §5a Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.

Na znak súhlasu s jej obsahom, účastníci túto dohodu podpisujú a zároveň prehlasujú, že si dohodu prečítali, jej obsahu porozumeli a že nebola dojednaná v tiesni za nápadne nevýhodných podmienok.

Vo Veľkom Blahove, dňa 09.07.2019 Vo Veľkom Blahove, dňa 09.07.2019

Povinný z vecného bremena Oprávnený z vecného bremena

............................................. ............................................

 Gabriel Szabó Júlia Gányovicsová

 starostka obce